નરેશ પટેલે મધ્યસ્થી કરવાની વાતને હાર્દિકે હામી ભણી હતી જેને લઈને હાર્દિક સાથે વાત કરવા નરેશ પટેલ બપોરે અઢી વાગ્યાના શુમારે ઉપવાસ સ્થળ પર પહોંચ્યાં હતાં અને હાર્દિક સાથે વાતચીત કરી હતી. નરેશ પટેલે હાર્દિકને તેના સ્વાસ્થ્યના હિતમાં અને સમાજના હિતમાં પાણી પી લેવા અને ભોજન લેવાની વિનંતી કરી હતી. જોકે હાર્દિકે તેમને જણાવ્યું હતું કે તે પારણાં કરી લેશે પણ ક્યારે કરશે તે અંગે ફોડ પાડ્યો ન હતો. હાર્દિકની મુલાકાત લઈને નરેશ પટેલે મીડિયાને સંબોધતાં મુલાકાતની વિગતો આપી હતી.